
DISSERTATIO  MEDICA 


INAUGURALIS 

DE 

SCARLATINA. 


AUCTORE  JOANNE  J.  MITCHELL. 


Medicina  per  curriculum  paucorum  anno¬ 
rum  in  amplificatione  rapide  provecta  est, 
multe  nova*  res  observatae,  et  conjecturae  or¬ 
te  sunt,  et  nondum  in  formam  redacte ;  ita 
quoque  difficultas  scribendi  medicam  disser¬ 
tationem  pariter  crevit.  Scarlatinam  ad 
tractandum  elegi,  quippe  jam  toties  tracta¬ 
ta  et  doctissimis  illustrata  fuit,  praecipue 

DE  SCARLATINA. 


Doctore  Bateman  in  ejus  opere  de  morbis 
cutaneis,  ubi  omnes  res  notas  collegisse,  et 
historiam  istius  classis  morborum  usque  ad, 
nostra  tempora  deduxisse  videtur,  sperem 
igitur  non  multum  errare.  Doctore  Bate- 
man,  Cullenoque  cujus  historia  morborum 
est  una  optimarum,  praecipue  excerpsi ; 
amicos  notosque  benignitatem  erga  hoc 
opusculum,  quibus  legetur,  posco — “  edidi, 
quae  potui.” 

I  * 

Doctor  Bateman  magna  eruditione  os¬ 
tendit  hunc  morbum  in  antiquis  tempori¬ 
bus,  cum  aliis  exanthematis,  cognitum  esse. 
Auctoritas  inexplicita  et  mutilata,  dicit,  ve- 
terorum,  imperiti  de  natura  horum  exanthe¬ 
matum,  opinionem  ortus  eorum  recentis 
parum  confirmare  queat,  sed  descriptiones 
breves  et  repetitae  exanthematum,  quas  no¬ 
bis  prodiderunt,  et  referendae  ad  nihil  aliud 
nisi  hos  morbos  contagiosos,  in  hac  senten¬ 
tia  inire  suadent,  nimirum,  ut  morbi  homi¬ 
num  mutationem  abnormem  de  qua  ratio 
reddi  non  potest  haud  subiverunt  et  exan- 

themata  primordiis  notata  fuerunt.*  Cul- 
lenus  eamdem  opinionem  tenet.f  Por¬ 
ro  Rubeola  et  Scarlatina  confundebantur 
usque  ad  tempora  Doctoris  Withering 
qui  fuit  primus  docere  discrimen  inter  eas 
esse :  et  nobis  sunt  qui  omnes  febres  esse 
easdem  credunt. 


NOMEN  ET  DEFINITIO. 

Ab  Italia  nomen.  Scarlatinam,  deductum, 
et  iis  satis  ingratum  esse,  quibus  usum  est. 
Doctor  Good  eo  uti  recusat,  et  lioc,  alio  no¬ 
mine,  Posalia,  permutaret :  credit  se  sine 
auctoritate  haud  munitum  esse  a  Morton, 
De  Haen,  etc.  etc.  Hic  morbus  tractatus 
est  sub  multis  nominibus  scilicet,  Morbilli, 
Febre  miliari,  rubra  vel  maligna,  febre  an- 
ginosa  miliari,  Mal  de  la  Posa,  et  multis 


*  Batem.  on  Cut.  Dis.  p.  70. 
t  Cullen,  First  Lines,  paragr.  721- 

aliis,  quodvis  prsecipue  e  cutis  colore  elici¬ 
tum.* 

Cullenus  Scarlatinam  sub  classe  “  Py- 
rexiarum”  et  ordine  “  Exanthematum”  re- 
censit,  et  duas  species  facit,  simplicem  et  cy- 
nanchicam.  Nonnulli  tres  et  Doctor  Bate- 
man  quatuor  faciunt.  In  omnibus  tempori¬ 
bus,  vicibusque  anni,  sed  praesertim  in  media 
hieme  Scarlatina  ingruens,  et  juvenes  prae¬ 
cipue,  sed  raro  adultos  et  eos,  quos  antea 
invasarat,  afficit :  interdum  morbus  epide¬ 
micus  est,  et  sub  ea  forma  plerumque  sub 
autumni  finem  occurrit :  hanc  characterem 
in  Nosologia  Culleni  habet.  “  Synocha 
contagiosa;  quarto  morbi  die,  facies  ali¬ 
quantum  tumens ;  simul  in  cute  passim  ru¬ 
bor  floridus,  maculis  amplis,  tandem  coale¬ 
scentibus,  post  tres  dies  in  squamulas  furfu- 


*  Good’s  Study  of  Medicine,  vol.  ii,  p.  550,  et  Bat. 
Cut.  Dis.  p.  69. 

raceas  abiens  ;  superveniente  dein  ssepe  ana- 
sarca.”f 


HISTORIA  MORBI. 

Scarlatina  incipit,  lassitudine,  langu¬ 
ore,  et  aliis  signis  debilitatis  praegressis, 
cum  cervicis  doloribus,  capitisque,  calore 
aucto,  sub-delirio  nocte,  et  signis  omnibus, 
praecursoriis  febris.  Excretiones  alvi  inter-  . 
dum  suppressae,  sed  plerumque  solita  quan¬ 
titate  redditae  sunt ;  urina  rubra,  sitis  aucta, 
cutis  arida,  linguae  medium  sordidum  est, 
punctis  rubris  ex  papillis  elongatis,  instruc¬ 
tum,  necnon  quoque  ad  latera  lingua,  ut  in¬ 
teriores  oris  et  faucium,  valde  rubra  est; 
pulsus  celer  et  debilis,  per  stadium  erup¬ 
tionis  ad  centum  vel  centum  et  viginti  ictus 
% 

in  minuto  temporis  spatio  edit :  plerumque 
nausea  et  vomitus  accedunt. 


*  Cullen’s  Synopsis  Nosologiae  Methodicae,  G.  32. 

Morbo  mitiore  pulsus  debilis  est,  et  dolor 
capitis,  inquies,  lassitudo,  fauces  internas  in¬ 
flammatae  aegrum  multum  vexant;  gula 
viscido,  glutinoso,  et  tenaci  muco  inquina¬ 
tur.  Eruptio  post  diem  febriculae  in  supe¬ 
riores  partes  incipiens,  in  uno  die  super  to¬ 
tum  corpus  visa  est,  primum  maculis  pau¬ 
cis  quae  coalescunt  dum  augeantur,  et  erup¬ 
tionem  continuam  die  sequente  formant ; 
utcunque  eruptio  raro  continua  sed  in  ma¬ 
culis  diffusis,  et  irregularibus  distributa  est : 
color  coccineus  maxime  in  flexuris  arti¬ 
culorum  et  lumborum  vigescit.  Pectus 
quoque  et  lacerta  nonnullis  papularum 
sparsa  sunt.  Quarto  die  ad  crisim  manet 
eruptio,  et  quinto  decidens  interstitiis  ma¬ 
culas  parvas  ut  primo  ostendit ;  sexto  indis¬ 
tincta,  et  octavo  et  nono  squamulas  ex  cu¬ 
ticula  deciduas  cadunt :  efflorescentia  cor¬ 
pore  elapsa,  lenis  sudor  subit  et  sanitas  in¬ 
tegra  paulatim  recuperatur. 

In  exemplis  gravioribus  inflammatio  per 
os,  fauces  etiamque  per  nares  discurrit,  in¬ 
terdum  quoque  in  tunica  albuginea  oculo- 

rum  visa  est :  facies  non  paululum  tumet ; 
frequenter  inquies,  et  interdum  delirium 
superveniunt,  quas  manifeste  e  calore  aucto 
cutis  pendent,  et  graviora,  mitiorave  cum 
febre  ad  decimum  quartum  diem  producta 
sunt:  remissiones  matutinas,  et  exacerba¬ 
tiones  vespertinae  reciprocantur ;  et  exacer¬ 
bationes,  in  quo  tempore  color  eruptionis  ru¬ 
berrimus  est,  ut  minimus  mane,  ad  mediam 
noctem  perstant.  Rubor  pressura  decedit, 
et  sublata  subito  reddit.  Efflorescentia  fe¬ 
brem  non  minuit;  contagio  specifica  eam 
gignit,  et  Doctor  Bateman  et  multi  alii 
credunt  eam  semel  in  decursu  vitas  infestare. 
Interdum  iterum  infestabit ;  et  Doctor 
Bateman  ipse  dicit,  contagio  adultis  non  val¬ 
de  noxia  est,  et  in  iis  nunquam  morbus  con- 
festim  apparet :  gula  eorum  qui  in  conta¬ 
gionem  inferuntur,  et  antea  affecti  fuerunt, 
summis  doloribus  solum  afficitur  nulla  erup¬ 
tione  comitatis. 

Scarlatina  cynanchica,  quam  anginosam 
Sauvages  apte  nominavit  ;  non  solum 

symptomatis  dudum  dictis  exacerbatis,  nec- 
non  inflammatione  etiam  que  ulceratione  ton¬ 
sillarum  incipit :  maculae  subalbidas  super 
tonsillas  imprimis  videntur,  quas  cito  vera 
et  superficiaria  ulcera  fiunt  *  vis  morbifica 
faucibus  praecipue  insidet,  ex  hoc  efflore¬ 
scentia  cutis  levissima  est,  in  raris  maculis 
dispersa,  neque  universaliter  aut  asque  dif¬ 
fusa  ;  quin  et  uno  vel  duobus  interdum 
septem  diebus,  serius  apparet,  tardior  fac¬ 
ta  juguli  fortasse  ab  irritatione  locali.  Hanc 
inflammationem  juguli  incipere  mature  ad¬ 
modum  videbitur,  si  jugulum  scrutetur, 
quia,  licet  nullus  dolor  sentiatur  priusquam 
indicia  febrilia,  tamen  si  caute  scrutetur, 
velum  pendulum  palati  rubrius  naturali, 
quoque  uvula  paululum  inflammata,  vide¬ 
buntur  :  Pulsus  simul  acceleratus,  et  turba¬ 
tus,  magisquam  febriculosus.  Nihilominus 
tonsillas  gradatim  tumefactas  nitidos  pal¬ 
lores  praebent,  et  qui  in  toto  palato,  velo 
ejus  pendulo,  uvula,  et  posterioribus  fauci¬ 
bus  exhibentur.  Lingua  valde  rubescit,  et 
papillae  super  totam  ejus  superficiem  mul- 


„  DE  SCARLATINA. 


9 


tum  producuntur :  rigiditas  colli  et  maxilla? 
inferioris,  et  gula  arida,  arctaque,  e  qua  de¬ 
glutitio  difficilis,  paene  nunquam  absunt. 
Febris  major  est,  comitata  nausea,  vomitu, 
ingente  calore  et  languore ;  non  parum  in¬ 
quietis  et  anxietatis  est ;  quas  cum  capitis 

dolore  et  delirio,  tantum  fluxum  versus  ca- 

\ 

put  liquido  ostendunt,  quantum  ad  fauces. 
Debilis  nunc  pulsus,  respiratioque  crebra 
sunt.  Gula  ulcerata  dejicit  partes  ejus  ves¬ 
titus,  quae  in  viscido  muco  minute  diffun¬ 
duntur,  quo  difficultas  deglutiendi  augetur, 
ulcera  per  septem  dies  manent  sed  paulo  in¬ 
terdum  diutius. 

Respiratio  laboriosior  et  frequentior,  pul¬ 
susque  depressior,  minor,  et  celerior  fiunt : 
tinnitus  aurium  aegrum  multum  turbat, 
inquies  efflorescentia  non  sedatur,  e  contra¬ 
rio  symptomata  aggravantur  et  pejora  in¬ 
gruunt,  et  aege r  in  brevi  temporis  spatio  ex- 
tinguitur;  autem,  si  versus  sanitatem  advoca¬ 
retur,  diu  et  segre  convaluierit,  et  non  est 

dubium  an  denique  correptus  erit  anasarca. 

B 

In  quibusdam  exemplis  tumores  glandu¬ 
larum  cervicis  oriuntur,  diuque  molestiam 
creant.  Eruptio  non  semper  secundo,  sed 
frequenter  tertio  die  apparet,  et  non  ut 
Scarlatinae  simplicis,  totum  corpus  occupat, 
sed  in  maculis,  quae  perraro  summitati  cu¬ 
biti  deficiuntur,  sparsis  erumpit ;  interdum 
quum  orta  est  postero  evanescit  sine  ulla 
imminutione  reciproca  morbi  generalis,  et 
temporibus  incertis  partim  resurgit :  tem¬ 
pus  morbi  totum  sic  contractum  ;  et  des- 
quamatio  irregularior  fit. 

In  multis  eruptio  nulla  desquamatione 
sequitur,  dum  in  aliquibus  ad  et  ultra  ter¬ 
tiam  hebdomadam,  desquamationes  et  mag¬ 
nae  partes  cuticulae  inruptae,  praesertim  e 
manibus  et  pedibus  caducunt.  Gula  inter¬ 
dum  non  dolescit  neque  inflammata  est 
ante  medium  eruptionis,  quandoque  atta¬ 
men  ad  initium  febris.  Cutis  in  Scarlati¬ 
na  magis  quam  in  ullo  alio  morbo  hujus 
terrae  partis  calet  ;  calor  saepe  surgens  ad 
centesimum  et  altiorem  gradum  thermo- 

metri  Farenheitiani.  Diarrhoea  et  Anasar- 
ca  pendentes  e  debilitate  post  morbum  in¬ 
stant,  et  si  anasarca  in  facie  vel  extremita¬ 
tibus  manet,  non  periculosa  est,  sed  timen¬ 
dum  est  ne  universa  fiat  et  effusio  subita 
lethalis  aut  in  thorace  aut  in  cerebri  ventri¬ 
culis  sedeat.  Scarlatina  variolam  vaccini- 
am  prohibuisse  dicitur. 


C AU SiE  MORBI. 

Hic  morbus  contagione  specifica  editus 
eas  causas  solum  habet,  quae  corpus  proclive 
reddunt  et  morbum  excitant.  Inter  pri¬ 
mas,  juventutem  enumerare  licet,  et  quo¬ 
que  omnes  debilitantes  quales  parum  victus 
aut  potus  salutaris,  ebrietatem,  putridum  et 
humidum  aera,  sordem  omnigenam,  etc.  etc. 
Melancholici  fibrae  rigidae  assueti  temperan¬ 
tiae  et  in  aetate  provecti  paene  nunquam  af¬ 
ficiuntur,  sed  ii  temperamenti  sanguinei, 
corporisque  pleni  usitata  consuetudine  re¬ 
cedentes  haud  saepe  morbum  effugiunt,  etsi 

ut  in  plurimis  morbis  habitus  corporis,  idio- 
syncrasia,  multam  varietatem  parit ;  et  ex 
ea  creditum  sit  pendere  ut  iterum  et  ite¬ 
rum  infestet,  ut  formam  malignam  inducat, 
et  cynanchen  malignam  adeo  simulet,  ut 
distingui  non  possint,  et  ut  exemplis  paucis 
fere  nullum  morbum  faciat. 

Dicitur  vulgo,  contagionem  specificam 
esse  causam  hujus  morbi  in  omnibus  et  sin¬ 
gulis  exemplis ;  sed  utrum  sua  sponte  qui¬ 
busdam  sitibus  oriatur  omnino  incertum 
est,  et  utrum  contagio  ipsa  de  novo  gigna- 
batur,  halitu  noxio  ex  animalibus  et  plantis 
mortuis  oriente,  spiritu  pauperum  multo¬ 
rum  in  miseris  tectis  incluso,  etc.  etc. 
asque  incertum  est :  facere  hasc  certiora,  quas 
nunc  prorsus  disputata  sunt  inter  medicos 
est  hodie  optatum.  Accessio,  qualis  sit,  et 
tempus  in  quo  post  contagionem,  morbus 
se  ostenderet,  magis  ex  hominis  temperan¬ 
tia,  et  regularitate  prioribus,  quam  conta¬ 
gione,  pendent. 

SECTIO  CADAVERIS. 

Quum  cadaver  scrutemur  fauces  inflam¬ 
matas,  suppuratas  et  interdum  gangraenosas 
videmus  ;  laryngem  etiamque  tracheam, 
usque  ad  bronchias,  inflammatas,  et  gluti¬ 
noso,  fetidoque  muco  vestitas  :  interdum 
glandulae  cervicis  absorptione  effusionis  fau¬ 
cium  tumifactae  ostenduntur.  In  aliis  par¬ 
tibus  corporis  eadem  morbida  signa,  quae 
in  febre  putrida  reperiuntur.  Eadem  fere 
signa  morbida  in  omnibus  exemplis  febris 
post  mortem  reperta  fuerunt  seu  capitis, 
pulmonum,  cordis,  vel  viscerum  abdomina¬ 
lium  :  quo  Doctor  Armstrong  tres  spe¬ 
cies  Scarlatinae  malignae  facit,  nempe  in¬ 
flammatoriam,  congestivam  et  unam  ex  his 
confectam.  Inflammatoria  paene  nihil  a 
Scarlatina  anginosa  differt ;  magis  inflam¬ 
matoria,  citius  evadit,  et  aeger  saepe  in  irre¬ 
parabilem  collapsum  labat ;  Scarlatina  con¬ 
gestiva  maligna  fere  eadem  est  quod  cy- 

nanches  maligna  :  idem  morbi  initium,  pro¬ 
gressum  et  eventum  habet.  -  Doctor  Cul- 
len  eandem  descriptionem  eruptionis  am¬ 
barum  facit,*  et  dubitavit  an  Scarlatinam 
sub  eadem  classe  referre  ;  attamen  in  noso- 
logia  ejus  febris  cynancliis  malignas,  typho- 
des,  et  Scarlatinae,  synocha,  recensentur. 
Scarlatina  maligna,  quam  Doctor  Bate- 
man  praecipue  efflorescentia  describit,  cum 
cynanche  maligna  Culleno  descripta  coa¬ 
lescit,  ambae  eodem  tempore,  et  dicitur,  ut  ab 
eadem  contagione,  oriantur.  Doctor  Good, 
qui  in  proxima  opinione  est,  duas  species 
Scarlatinae  facit,  quae  cynanchen  malig¬ 
nam,  secundum  Cullen,  complectuntur,  et 
quoque  E.  Paristhmitis  malignam  recen-  « 
set.f 


*  First  Lines,  parag.  655. 

-f*  Vide  Study  Medicine,  p.  339,  553. 

DIAGNOSIS. 

Cynanches  maligna  incipiens  praeser¬ 
tim  aegroto,  nausea,  et  vomitu  indicatur : 
dein  albis  vel  cenereis  maculis,  quae  super 
internas  fauces  tumifactas  et  inflamma¬ 
tas  insident.  Citoque  ulcera  foeda  fiunt, 
perfundentia  labra  et  nares  acrida  et  leni 
distillatione  :  eruptio  liaec  signa  consequens 
ex  iis  pendet,  quibusque  morbus  dignos- 
scendus  sit. 

Scarlatina  pluribus  morbis  praeter  cynan¬ 
chen  malignam  confundi  potest,  praecipue 
cum  aliis  exanthematis.  Doctor  Bateman 
incredulus  secundi  accessus  Scarlatinae,  cre¬ 
dit  ut  huic  similitudini,  praesertim  Roseolae, 
attribueretur  ut  aliqui  dicunt  eam  plus- 
quam  semel  occupare.* 


*  Bateman  on  Cut.  Diseases,  p.  97- 

A  Rubeola. — Rubeola  tusse  catarrhali, 
inflammatione  oculorum,  et  tarsorum,  la- 
chrymatione,  coryza,  et  Sternutatione,  co¬ 
mitatur,  quae  in  Scarlatina  aut  lenissime 
superveniunt  aut  omnino  vacantur.  Erup¬ 
tio  in  Rubeola  tertio,  quartove  die  apparet, 
et  nunquam  in  manibus  prae  sexto  vel  sep¬ 
timo  die  :  Color  ejus  subruber  est,  et  erup¬ 
tio  asperior  tactu,  et  gradatim  formam  se¬ 
milunatam  sumit,  tardior  in  toto  decursu, 
quam  Scarlatina,  in  qua  eruptio  una  con¬ 
currit,  et  inquiete,  anxietate  et  animi  ab¬ 
jectione  caret  quee  posteriorem,  Scarlatinam, 
proprie  notant. 

A  Variola  Confluente . — Ab  aliis  speciebus 
variolae  facile  distingui  potest,  sed  non  satis 
ea,  non  ante  diem  certe  circa  tertium ; 
quum  puncta  similia  lenticulis  stipant  ef¬ 
florescendam  continuam  cum  multitudini¬ 
bus  confertis  pustularum  incipientium  :  ci- 
toque  sese  attollunt,  implentque,  non  pure, 
sed  sero  flavo,  ut  in  hac  specie  non  seque 
suppurant ;  necnon  etiam  est  variola  minus 

cognita  vomitu  et  doloribus  ventriculi,  et 
quoque  fluxu  sanguinis  versus  caput,  oculos 
et  glandulas  salivares. 


PROGNOSIS. 

Scarlatina  Simplex  nunquam  pericu¬ 
losa  est,  quia  febris,  lenis,  et  paene  nulla 
congestio  aut  collapsus  adsunt.  Prognosis 
in  Scarlatina  anginosa  quum  viscerum  con¬ 
gestionis  signa  ostendit,  quum  ulcera  foe¬ 
diora  fiunt,  aut  ingens  collapsus  supervenit, 
infausta  est.  iEger  circa  decimam  quar¬ 
tam  diem,  aut  gutturis  inflammatione, 
quorundam  viscerum  congestione,  saepis¬ 
sime  cerebri,  aut  effusione  subita  in  capite 
vel  thorace  correptus,  moritur.  Post  morbi 
recessum  anasarca  timenda  est,  et  nihil  ci¬ 
tius  frigore  excitatur:  frigus  convalescen¬ 
tibus  solicite  devitandum  est. 

RATIO  MEDENDI. 

Quoniam  infausta  signa  e  febre  multum 
pendent,  indicium  manifestum  est  lenire 
febrem ;  atque  adeo  ut  modi,  quibus  apprime 
effici  potest,  et  maxime  laudaverunt,  sem- 
per  fuerint  tales  qui  refrigerantia,  integer 
aer,  aqua  frigida,  liquores  aciduli  et  pur¬ 
gantia.  Calor,  cardiaca,  et  alia  stimulantia 
ostensa  fuerunt  exacerbare  morbum  et  mor¬ 
tem  saepissime  inferre, 

Cullenus  rationem  medendi  ita  brevi¬ 
ter  exponit :  Regimen  Antiplilogisticum 
generaliter,  aera  frigidum,  et  caloris  ex¬ 
terni  incrementum  aeque  devitans  est  om¬ 
ne  quod  utile  fore.*  Hoc  praescriptum  ad¬ 
huc  sequitur,  quia  morbus  cursum  finiti¬ 
vum  discurret ;  et  medicamenta  nulla,  nisi 


*  First  Lines,  parag.  65 7- 

extenuantia  prosunt.  Primum  est  emetico 
uti,  nauseam  arcere,  et  cruda  et  irritamenta 
ventriculo  expellere  :  ea  emetica  quas  al¬ 
vum  solvunt,  sunt  optima,  et  nisi  pro  hoc 
proposito  inutilia  sunt,  postea  quam  plenum 
vomitum  excitaverunt :  fortasse  utilia  sint 
exonerare  gulam,  licet  inflammatam,  visci- 
do,  glutinosoque,  muco  et  sero,  quibus  ea, 
et  fauces  farciuntur. 

Alvum  movere,  solutumque  assidue  lax¬ 
antibus  ciere  debet.  Recte  etiam  admo¬ 
ventur  spongiae  ex  aqua  frigida  expressae, 
calorem  urentem  lenire  et  alia  medicamen¬ 
ta  auxiliare :  Purgantes  salini  sunt  opti¬ 
mi. 


Quum  febris  urgens,  pulsus  plenus,  et 
tonsillae  tumefactae  sint,  sanguinis  missio¬ 
nem  cautam  requiri  liquet,  ait  Cullenus, 
quoniam  magno  auxilio  adhibita  fuit.*  Sed 


*  First  Lines,  pai\ag.  659. 

si  calor  urens,  inquies,  oppressio  et  signa 
excitationis  vehementis  aliis  remediis  de¬ 
pelli  possunt,  nullam  missionem  sanguinis 
postulant,  pro  ut  vires,  ut  Cullenus  ipse 
timebat,  imminutae  sint.  Sed  aliqui  juste 
putant  collapsum  et  debilitatem  e  pregres- 
sa  excitatione  pendere,  ita  si  excitatio  non 
cito  decedat  magna  detractio  sanguinis  ad¬ 
hibeatur  et  altera  quoque  cum  symptomata 
augeantur ;  sed  meminisse  refert  ut  praeci¬ 
pue  pueris  agendum  sit. 

Cullenus  et  complures  auctores  in  lau¬ 
dando  emeticum  ad  morbi  initium  concor¬ 
dant  ut  utilissimum  et  tutum.  Non¬ 
nulli  conabantur  ostendere  emetica  brevi¬ 
bus  intervallis  iterata  utilia  fore  ;  sed  Cul¬ 
lenus  :  Quum  nauseosa  alvum  movent, 
utilissima ;  pro  ut  alvum  solutum  in  cursu 
totius  morbi  utile  est,*  sed  cito  plenum 
vomitum  cessat,  et  fatigatio  vomendi  in- 


First  Lines,  parag.  060  et  178. 

firmat,  ea  propter,  nisi  atomum  et  spas¬ 
mum  omnino  atollunt,  haec  exacerbant.  * 
Semper  incommodum  toties  iterare  emeti¬ 
cum,  et  sit  nocivum.  Quidam  medici  Sub- 
muriatem  Hydrargyri  emetico  commiscue¬ 
runt  et  magna  ex  parte  successus  ad  purga¬ 
tionem  attinere  putaverunt.  Doctor  Ha- 
MiLTONf  in  opinione  est,  ut  purgantia  ex 
Submuriate  Hydrargyri  et  Jalapa  vel  Rlieo 
sine  emetico  satis  morbo  occurrunt.  Lenis 
purgatio  paene  universaliter  laudata  est,  et 
diarrhoeae  ipsi,  quae  ad  finem  interdum  su¬ 
pervenit,  occurrere  putatur.  De  his  medi¬ 
ci  parum  discrepant,  nisi  de  misturis  et  mo¬ 
dis  purgandi  qui  aliis  propositis  inservire 
queant. 

Nonnulli  diaphoretica  antimonialia  laxan¬ 
tibus  miscent,  et  optima  sunt  quum  calor 


*  First  Lines,  parag.  660  et  178. 

t  Hamilton  on  Purgative  Medicines.  8vo.  Edin. 
1811.  P.  51. 

cutis  sinit ;  quippe  si  cutis  ultra  certum 
gradum  calefacta  diaphoresis  erumpere  non 
potest;  et  quoque  lavationem  frigidam  plu¬ 
rimum  auxiliantur  si  cutis  semel  relaxata 
sit,  quia  sudationem  sustinere  et  augere 
pollent  et  pro  his  propositis  insigni  benefi¬ 
cio  exhibuerunt. 

Tn  omnibus  exemplis  Scarlatinae  gargari¬ 
zatione  detergente  et  interdum  stimulante 
uti  debet,  prout  mucus  viscidus  aut  ulcera 
faucium  postulant.  Gargarismata  sunt  ace¬ 
tum,  acidum  sulphuricum  dilutum,  acidum 
muriaticum,  etc.  et  acida,  vel  potius  succus 
fragium  acidulus,  quae  in  corpore  magna 
vi  astringente  pollent.  Pueri  plerumque 
gargarismatis  uti  nolunt,  quo  conservum 
Rosae,  mei,  fruges,  et  omnia  talia  dari  de¬ 
bent. 

Si  fauces  multum  dolent  vesicatoria,  vel 
hirudines,  ad  externas,  applicentur  ;  sed  si 
haec  non  postulent,  omni  tempore  eas  pan¬ 
nis  laneis  tegi  debet ;  sed  perraro  deglutitio 

dificilis  aut  dolor  ita  sint,  quia  coma,  vibi¬ 
ces,  et  extremae  lacertum  frigidae  collapsum 
ingentem  indicant  ;  porroque  in  talibus 
fauces  a  primo  minime  suppurant  et  nullus 
dolor  segro  sentiatur.  Anasarca,  quae  sub 
morbi  finem  subit,  nullam  curaturam  aut 
remedium  postulat,  quia  purgantibus  tam 
strenue  praescriptis  et  usitatis  paene  semper 
subigitur,  sed  si  diu  manet  aut  ingens  fit 
eadem  curatio,  ut  anasarcae  idiopathicae,  ac¬ 
commoda  est.  * 

Doctor  Cullen  ait,f  non  solum  aer  fri¬ 
gidus  sed  etiam  aqua  frigida,  cuti  applicari 
potest,  ut  refrigerans,  et  forsan  ut  medi¬ 
camentum  tonicum ;  veteres  eam  ut  toni- 
cum,  partibus  topicis  magna,  et  insigni  ope 
applicaverunt ;  sed  temporum  nostrum  in¬ 
ventum  est,  ut  aqua  frigida  in  febre 


*  The  Anasarca  often  arises  from  the  state  of  the 
Skin,  and  is  best  removed  by  promoting  desquamation 
by  tepid  batliing.  Note  by  Dr.  Duncan,  senior, 
t  First  Lines,  parag.  209. 

putrida  ingente  debilitate  comitata  super 
totum  corpus  infundatur:  cujus  a  tempore, 
usus  utilitatem  lavationum  frigidarum  in 
pyrexiis  paene  omnibus  comprobavit. 

Ex  medicis  hujus  regni  Doctor  Currie 
fuit  primus  ostendere  utilitatem  lavationis 
frigidae.  Quando  cutis  arida  et  callida,  pul¬ 
sus  acceleratus,  et  caput  dolens  est,  si  ap¬ 
plicetur  jucundissima  est,  et  utilis  applicatu 
quandocunque  calor  et  excitatio  urgens  fit.* 
Doctor  Currie  eam  inter  viginti  quatuor 
horas  duodecies  applicavit :  sed  lavatio  fri¬ 
gida,  si  collapsus  aut' reactio  tantum  partia¬ 
lis  adsunt,  nocet,  sic  lavatio  tepida  non¬ 
nullis  laudata  est,  sed  si  aer  frigidus  segrum 
contingat  paulo  post  tepidarium  facile  in¬ 
horrescit,  ita  asque  timenda  est  ac  lavatio 
frigida :  quum  res  ita  se  habet  optimum  sit 
SubmuriatemHydrargyri  primum  adhibere, 


*  In  several  instances  of  Scarlatina,  Dr.  Currie’s 
practice  has  induced  convulsions,  terminating  fatally. — 
Note  by  Dr.  Duncan,  senior. 

postea  laxantibus  lenioribus  et  opio  in  parvis 
dosibus  uti,  omnigenas  sordes  emovere  et 
denique  ita  ventilare  ut  aer  humidus  aut 
frigidus  ad  aegrum  non  pervenerit. 

Acida,  cinchona,  et  vinum  in  exemplis 
pessimis  Scarlatina  libere  usurpata  fuerunt, 
et,  fertur,  insigni  beneficio ;  cynanchi  ma¬ 
lignae  prosint,  et  si  morbus  ambiguus,  adhi¬ 
bere  caute,  similiter  sanguinis  missionem, 
licet ;  sed  praecipue  munditia,  quies,  et  aer 
purus  et  saepissime  renovatus,  ut  non  morbi 
effluviis  corruptus  et  stagnans  fit,  adhi¬ 
bendi  sunt,  et  soli  utiles. 


FINIS. 


MED.  (  HIR. .  OC. 
ARERDEEN. 

